kardosdrur/scandi-wiki huggingface dataset:
Pantautomat

En pantautomat er en selvbetjeningsautomat til modtagelse af tom pantpligtig drikkeemballage, såsom flasker og drikkedåser. De har mange steder erstattet såkaldte flaskedrenge i supermarkeder og hos købmænd.

Ved returnering af tom pantemballage scannes flaskerne eller dåserne af pantautomaten, vejes og afprøves automatisk for godkendelse ved hjælp af mønstergenkendelse. Ved tryk på en knap modtager kunden efter afslutning af returneringen en kassebon, hvorpå værdien af panten er angivet med en stregkode. Pantens værdi modregnes enten i forbindelse med varekøb eller udbetales kontant i kassen.

Nogle af de største producenter af pantautomater er det norske Tomra og det tyske Wincor Nixdorf.

Pantstationer 
Som led i et forsøg åbnede Dansk Retursystem en ny pantstation i Taastrup den 4. september 2012, hvor man afleverer fyldte poser med pantemballage. Ved afleveringen indsætter man sit Dankort og efter behandlingen bliver pantbeløbet indsat på Dankortets konto.

Kilder

Eksterne henvisninger 

Selvbetjeningsautomater
Ilsa Konrads

Ilsa Konrads (; 29. marts 1944 i Riga i Reichskommissariat Ostland) er en australsk tidligere frisvømmer i 1950'erne og 1960'erne, der vandt sølvmedalje i 4x100 meter fri svømning stafet ved Sommer-OL 1960 i Rom. Konrads satte 12 individuelle verdensrekorder i sin karriere, og var efter karrieren den australasiatiske redaktør af magasinet Belle. Hun var sammen med sin bror John Konrads, der også satte adskillige verdensrekorder, og vandt en guldmedalje i 1500 meter fri svømning, også kendt som The Konrad Kids.

Kilder

Kildehenvisninger

Eksterne henvisninger 
 

Personer fra Riga
Svømmere fra Australien
Olympiske sølvmedaljevindere fra Australien
Drikkedåse

En drikkedåse er en standardiseret genanvendelig dåse, fremstillet af enten aluminium eller stål, til at indeholde drikkevarer. Den kan indeholde f.eks. øl, sodavand, mineralvand, energidrik eller cider, og forekommer i flere forskellige størrelser, almindeligvis  mellem 20 og 100 centiliter. Når indholdet er drukket, kan den tomme dåse afleveres til genanvendelse, og i nogle lande gøres dette via et pantsystem, hvor drikkedåsen afleveres i en pantautomat.

Historie 
I 1930’erne besluttede man sig for at tappe øl i dåser, efter at have haft stor succes med at opbevare mad på denne måde. Man begyndte kort efter også at bruge det til sodavand, men da drikkevarerne begyndte at få en metalagtig smag, begyndte man bl.a. at lægge et tyndt lag plastik på indersiden. 

I starten blev øl og sodavand tappet i dåser meget lig dem man fx får tomatpure i i dag, man skulle altså bruge en dåseåbner for at åbne dåsen. Et par år senere udviklede man de såkaldte “cone tops”, som var en dåse, man åbnede med en flaskeåbner, ligesom en glasflaske. Cone tops var ikke nær så populære som de klassiske dåser, men eksisterede indtil de sene 1950’ere.

Dåser blev ikke rigtigt populære i starten. Selvom man prøvede, kunne man ikke få den metalliske smag til at forsvinde. Men man gav ikke op. Der var mange gode sider ved dåser. De fyldte og vejede ikke så meget som glasflasker, så de var nemme at transportere til butikkerne. Forbrugerne nød også ikke at skulle betale pant for dåsen (i starten skulle man ikke betale pant for dåser).

Først i 1959 fik Ermal Fraze en ide, der betød, at man nu ikke længere behøvede noget værktøj, for at åbne dåsen. Han opfandt en åbningsmekanisme, hvor man skulle hive i et stykke metal, som så hev et hul af, hvor man kunne drikke indholdet fra.

Det blev dog et stort problem, at man smed det afrevne metal på jorden eller i en skraldespand. Hvis man smed det på jorden gjorde det gaden beskidt og i begge tilfælde spildte man store mængder aluminium, der ikke blev genbrugt, da det blev hevet af og ikke afleveret med resten af dåsen.

Et stykke inde i 1970’erne løste Daniel F. Cudzik dog dette problem, da han opfandt den åbningsmekanisme vi kender i dag, hvor alt metallet bliver på dåsen og dermed bliver genbrugt.

16. august 1970 - Faxe Bryggeri sender som det første danske bryggeri en fadøl på dåse på markedet og får stor succes

Eksterne henvisninger 

Væskebeholdere
Indpakning
Aluminium
Stål
Dåser
Werner Jernström

Karl Werner Jernström (født 5. januar 1883 i Stockholm, død 29. april 1930 smst) var en svensk skytte, som deltog i to olympiske lege i begyndelsen af 1900-tallet. 

Jernström var med til OL 1912 i Stockholm, hvor han deltog i fire discipliner. Hans bedste resultat kom i holdkonkurrencen i militærriffel, hvor han sammen med Mauritz Eriksson, Carl Björkman, Tönnes Björkman, Bernhard Larsson og Hugo Johansson vandt bronzemedalje. Med 262 point var han svenskernes næstbedste skytte i konkurrencen. Han deltog også i individuel militærriffel på 600 m, hvor han nåede en sjetteplads med 88 point som bedste svensker i disciplinen. Mindre godt gik det i militærriffel på 300 m, hvor han med 75 point blot blev nummer 53, mens han i fri riffel på 300 m blev nummer 20.

Jernström deltog også ved OL 1920 i Antwerpen. Her deltog han i militærriffel, liggende, 300 m, hvor han opnåede 57 point, hvilket ikke var blandt de ti bedste. Han deltog i holdkonkurrencen i samme disciplin sammen med Mauritz Eriksson, Hugo Johansson, Ture Holmberg og Erik Blomqvist; svenskerne blev her delt nummer tre med i alt 281 point. Tre nationer opnåede dette pointtal, men Finland endte efter nærstudering af målene med at få bronzemedaljen foran Schweiz og Sverige, der dermed officielt blev nummer fem.

Referencer

Eksterne henvisninger 
 http://www.sports-reference.com/olympics/athletes/je/werner-jernstrom-1.html 

Skytter fra Sverige
Personer fra Stockholm
Deltagere for Sverige ved sommer-OL 1912
Deltagere for Sverige ved sommer-OL 1920
Olympiske bronzemedaljevindere fra Sverige
Lawson

Lawson, Inc. (株式会社ローソン Rōson, ) er en japansk franchisebutikskæde af nærbutikker. Butikskæden stammer oprindeligt fra staten Ohio i USA, men i dag er det en japansk virksomhed og den næststørste nærbutikskæde i Japan efter 7-Eleven og foran FamilyMart.

Virksomheden har hovedsæde i East Tower of Gate City Ohsaki i Ōsaki i Shinagawa i Tokyo.

Oprindelse i Ohio 
I 1939   åbnede  mejeriejer J.J. Lawson en butik på sit mejeri i Broad Street Cuyahoga Falls, nær Akron, for at sælge sin mælk. Lawson's Milk Company voksede sig til en butikskæde, primært i Ohio. I 1959 sælger Lawson butikskæden til Consolidated Foods. Lawson's conveniencebutikker var almindelige i Ohio fra 1960'erne til midten af 1980'erne.

Consolidated Foods skiftede navn til Sara Lee i 1985. Omtrent på samme tidspunkt sælges Lawson's butikker i USA til Dairy Mart, en mindre kæde af nærbutikker fra Enfield, Connecticut. Dairy Mart flyttede sit hovedkvarter til Cuyahoga Falls, omdøbte navnet på Lawson's butikkerne og drev dem som Dairy Mart de følgende 17 år.

I 2002 købte Alimentation Couche-Tard fra Laval, Quebec aktitiverne navnet Dairy Mart. De fleste af de tidligere Dairy Mart butikker blev konverteret til Circle K-navnet. Pga. den store popularitet fra kunderne bekendtgjorde Alimentation Couche-Tard at Lawson's Chip Dip stadig ville blive solgt ligegyldigt butiksnavnet.

Tilstedeværelse i Japan 
I 1974 underskrev Consolidated Foods en formel aftale med Daiei om at åbne den første Lawson-butik i Japan. 15. april 1975 etableres Daiei Lawson Co., Ltd. som et 100 % ejet datterselskab til Daiei, Inc.. Den første butik åbnede i Sakurazuka, Toyonaka, Osaka-præfekturet i juni 1975.

I september 1979 ændredes navnet til Lawson Japan, Inc. Oprindeligt et joint venture mellem den japanske detailhandelsgigant Daiei og det amerikanske Lawson Co., Lawson forblev et 100% ejet datterselskab af Daiei til 2001, hvor Mitsubishi Corporation blev hovedaktionæren.

Lawson sælger alle almindelige japanske varer som magasiner, videospil, manga, sodavand, onigiri og bento. Lejlighedsvist samarbejder de med forskellige leverandører om midlertidige produktleverancer.

Lawson driver butikker i alle Japans 47 præfekturer og i Shanghai og Chongqing i Kina. August 2011 åbnede Lawson sin første butik i Jakarta i Indonesien. 

7. juli 2012 vendte Lawson tilbage til det amerikanske marked med to butikker på Hawaii.

Kilder

Eksterne henvisninger 

 LAWSON, Inc.
 LAWSON, Inc. corporate information 
 Hualian Lawson (in Shanghai) 

Mitsubishi
Virksomheder i Tokyo
Detailvirksomheder fra Japan
Nærbutikskæder
Etableret i 1939
James Snook

James Howard Snook (17. september 1879 - 28. februar 1930) var en amerikansk skytte som deltog i OL 1920 i Antwerpen.

Snook blev olympisk mester to gange i skydning under OL 1920 i Antwerpen. Han vandt i holdkonkurrencerne i 30 m pistol og 50 m pistol.

Han blev dømt til døden for mordet på Theora Hix, en 29-år gammel medicinstudent som han i tre år havde haft et seksuelt forhold til. Han blev henrettet 28. februar 1930 i den elektrisk stol.

Eksterne henvisninger 
 http://www.sports-reference.com/olympics/athletes/sn/james-snook-1.html 

Skytter fra USA
Mordere fra USA
Personer henrettet i elektrisk stol
Michael Kelly (skytte)

Michael Kelly (29. marts 1872 - 3. maj 1923) var en amerikansk skytte som deltog i OL 1920 i Antwerpen.

Kelly blev olympisk mester to gange i skydning under OL 1920 i Antwerpen. Han vandt i holdkonkurrencerne i 30 m pistol og 50 m pistol.

Eksterne henvisninger 
 http://www.sports-reference.com/olympics/athletes/ke/mike-kelly-1.html 

Skytter fra USA
Knud Gyldenstierne Sehested

Knud Gyldenstierne Sehested (født 1690 på Katholm, død 9. november 1758 i Torsnes, Borge, Østfold) var en dansk-norsk officer og godsejer, bror til Ove Ramel Sehested og far til Johan Frederik Sehested.

Godsejer 
Han var søn af generalløjtnant Jens Maltesen Sehested og dennes anden hustru Margrethe Sophie Ramel. 1725 arvede han Thorsø og Nes herregårde i Torsnes og 1731 Vestre Roppestad i Torsnes.(Fredrikstad kommune, Norge)

Militær karriere 
Han blev vagtmester ved Rodsteens Dragoner, 1709 fændrik ved faderens dragonregiment og samme år premierløjtnant, 1711 karakteriseret kaptajn, 1713 virkelig kaptajn og kompagnichef ved Oetkens Dragoner og udmærkede sig 1716 (28.-29. marts) under overfaldet på Norderhov Præstegård. Han fik derfor 1717 tildelt guldmedalje for sit forhold under krigen. 

1719 blev Sehested forsat til Paulsens gevorbne Dragonregiment, blev 1720 sekondmajor, 1730 premiermajor og forsat til 1. smålenske nationale Infanteriregiment, 1731 karakteriseret oberstløjtnant og blev samme år forsat til 1. Akershusiske nationale Infanteriregiment, og samme år virkelig oberstløjtnant, 1735 karakteriseret oberst, 1740 virkelig oberst og chef for 2. Bergenhusiske nationale Infanteriregiment, 1742 forsat til 2. Oplandske nationale Infanteriregiment, 1751 generalmajor og chef for 1. smålenske nationale Infanteriregiment, og blev 1758 generalløjtnant. Han døde samme år.

Sehested købte sig 1713 fri for et ægteskabsløfte til Anna Margrethe Gram, med hvem han havde en datter. Ca. 1716 blev han i stedet gift med Frederikke Augusta Heusner (ca. 1695 - 11. oktober 1765 på Torsnes, Borge, Østfold).

Kilder 
 Carl Johan Anker, Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, A. Cammermeyer, 1885. Online hos Google Books

Generalløjtnanter fra Danmark
Danskere i 1700-tallet
Godsejere fra Norge
Knud Gyldenstierne
Personer i Den Store Nordiske Krig fra Danmark-Norge
Marineret sild

Marinerede sild er en europæisk delikatesse og er almindelige i det baltiske, nordiske, hollandske, tyske, polske, skotske og jødiske køkken. Retten består af sild, der normalt saltes for at udtrække vand. Dernæst lægges sildene i en lage af eddike, salt og sukker, der f.eks. krydres med peberkorn, løg og laurbærblade.  

Marinerede sild kendes helt fra middelalderen, da tilberedningen gjorde dem holdbare til fasten.

Retten spises ofte omkring højtiderne som jul, påske og midsommer, ledsaget af snaps og på rugbrød, knækbrød eller med kartofler til.

Fiskeretter
Sild
Julefrokost
Statsadvokaten for Særlig Økonomisk og International Kriminalitet

Statsadvokaten for Særlig Økonomisk og International Kriminalitet (SØIK), populært kaldet Bagmandspolitiet, var en dansk myndighed under Anklagemyndigheden, der havde til opgave at efterforske kompliceret økonomisk kriminalitet samt sager om alvorlig kriminalitet begået i udlandet. I modsætning til de øvrige statsadvokater foregik arbejdet i hele landet. Tidligere udgjorde de to sagsområder to særlige statsadvokaturer, men blev i løbet af 2012 sammenlagt til én enhed. SØIK blev afløst af Statsadvokaten for Særlig Kriminalitet 1. januar 2022.

I myndigheden arbejdede såvel jurister som politiuddannet personale, og myndigheden stod derfor selv for efterforskningen i dens sager. Efterforskningen skete i et samarbejde mellem politifolk og jurister, samt eventuelt med ekstern bistand, eksempelvis fra revisorer.

Referencer

Etableret i 2012
Danmarks retsvæsen
Johanne Marie Trampe

Johanne Marie grevinde Trampe, født Tarp (10. juni 1929 i Viborg – 31. december 2012) var en dansk hofdame og kammerherreinde. Hun var gift med grev Karl Christian Trampe.

Hun var datter af stabslæge Lauritz C. Tarp og var hofdame hos HKH Prinsesse Benedikte.

Hun blev gift 26. april 1952 med Karl Christian Trampe (1924 - 2014).

Hæder 
 Kommandør af Dannebrogordenen (1. januar 1985)
 Dannebrogordenens Hæderstegn (1. januar 1990)
  Mindemedaljen i anledning af hundredårsdagen for Kong Frederik den IX.s fødsel
 Kong Frederik den IX.s mindetegn

Kilder 
 Navne.dk
 Opslag i Borger.dk

Grevinder fra Danmark
Hofdamer fra Danmark
Kommandører af Dannebrog
Danskere i 1900-tallet
Personer fra Viborg
Johanne Marie
The Football League 1908-09

The Football League 1908–09 var den 21. sæson af The Football League og dermed også det 21. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Newcastle United FC, som dermed vandt ligaen og det engelske fodboldmesterskab for tredje gang. Klubbens to første titler blev vundet i sæsonerne 1904-05 og 1906-07.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1908-09 var den 17. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Af de tre lavest placerede hold blev to genvalgt til den efterfølgende sæson, mens Chesterfield FC ikke opnåede genvalg. Det betød, at der skulle vælges et nyt hold, og valget faldt på Lincoln City FC, som dermed vendte tilbage til The Football League efter blot én sæsons fravær.

Kilder / eksterne henvisninger 
 RSSSF – England 1908-09 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1908
Fodbold i 1909
Japans regioner

Japans regioner er ikke officielle administrative enheder, men regionerne har traditionelt været benyttet som regional opdaling af Japan i forskellige sammenhænge. Kort og geografibøger inddeler Japan i otte regioner. Vejrudsigter gives typisk efter region, og mange virksomheder og institutioner benytter deres hjemregion i deres navn (Kinki Nippon Railway, Chugoku Bank, Tohoku Universitet, osv.). 

Japan har otte landsretter, men deres afgrænsning har ingen forbindelse til Japans otte regioner. 

Fra nord til syd er Japans regioner:
Hokkaido (øen Hokkaido og nærliggende øer, befolkningstal: 5.507.456, største by: Sapporo)
Tōhoku (det nordlige Honshu, befolkningstal: 9.335.088, største by: Sendai)
Kantō (østlige Honshu, befolkningstal: 42.607.376, største by: Tokyo)
 Nanpoøerne: del Tokyo Metropolis
Chūbu (det centrale Honshu, inklusive Fujibjerget, befolkningstal: 21.714.995, største by: Nagoya), sommetider også inddelt i:
Hokurikuregionen (det nordvestlige Chubu, største by: Kanazawa)
Koshin'etsu-regionen (nordøstlige Chubu, største by: Niigata)
Tokairegionen (sydlige Chubu, største by: Nagoya)
Kansai eller Kinki (vest-centrale Honshu, befolkningstal: 22.755.030, største by: Osaka)
Chūgoku (det vestlige Honshu, befolkningstal: 7.561.899, største by: Hiroshima)
Shikoku (øen Shikoku, befolkningstal: 3.977.205, største by: Matsuyama)
Kyushu (øen Kyushu, befolkningstal: 14.596.977, største by: Fukuoka) som inkluderer:
 Ryukyuøerne (Nansei-shotō)
 Satsunanøerne: en del af Kagoshima-præfekturet
 Ryukyuøerne og Daitoøerne: Okinawa-præfekturet

Hver region har flere præfekturer, undtagen Hokkaidoregionen som også er et præfektur.
Kristoffer Pallesen

Kristoffer Pallesen (født 30. april 1990) er en dansk professionel fodboldspiller, der spiller for superligaklubben AaB.

Karriere 
Pallesen spillede som ungdomsspiller i AGF, men slog aldrig igennem på førsteholdet. Han skiftede derfor til en anden Aarhus-klub IK Skovbakken, hvor han spillede, indtil Hobro hentede ham til klubben i 2011.

Hobro IK 
I februar 2011 skiftede Pallesen til Hobro IK, hvor han fulgte i fodsporene på hans træner i Skovbakken Jakob Michelsen. I første omgang fik han en 6 måneder lang kontrakt med Hobro, men aftalen blev kort efter forlænget med yderligere et år, så den løb frem til sommeren 2013. Pallesen spillede primært som back i forsvaret. Et halvt år før kontraktens udløb meddelte Viborg FF, at man fra 1. juli 2013 havde indgået en 3-årig aftale med Pallesen.

Viborg FF 
Efter indgåelse af den 3-årige kontrakt med Viborg FF i januar 2013, havde Kristoffer Pallesen første træning med holdet den 24. juni og fik tildelt trøjenummer 15.

AaB 
Den 3. juli 2017 blev Pallesen officielt præsenteret som ny spiller i AaB. Klubben købte ham fri fra sin kontrakt i Viborg FF. Ifølge Ekstra Bladet afviste Viborg i første omgang et bud på 1.700.000 kroner fra AaB, hvorefter Viborg sidenhen få dage senere ifølge TV3 Sport accepterede et bud på 2.500.000 kroner.

Han fik sin officielle debut for AaB allerede i 2017-18-Superligasæsonens første spillerunde, da han startede inde og spillede alle 90 minutter i 1-1-kampen ude mod F.C. København.

Referencer

Eksterne henvisninger 
 Kristoffer Pallesen på danskfodbold.com
 

Fodboldspillere fra Danmark
Fodboldspillere fra IK Skovbakken
Fodboldspillere fra Hobro IK
Fodboldspillere fra Viborg FF
Fodboldspillere fra AaB
The Football League 1909-10

The Football League 1909–10 var den 22. sæson af The Football League og dermed også det 22. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Aston Villa FC, som dermed vandt ligaen og det engelske fodboldmesterskab for sjette gang. Klubbens fem første titler blev vundet i sæsonerne 1893-94, 1895-96, 1896-97, 1898-99 og 1899-1900.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1909-10 var den 18. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Af de tre lavest placerede hold blev to genvalgt til den efterfølgende sæson, mens Grimsby Town FC ikke opnåede genvalg. Det betød, at der skulle vælges et nyt hold, og valget faldt på Huddersfield Town FC, som dermed blev valgt ind i The Football League for første gang.

Kilder / eksterne henvisninger 
 RSSSF – England 1909-10 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1909
Fodbold i 1910
Life of Pi

Life of Pi er en amerikansk film fra 2012 instrueret af Ang Lee, og baseret på roman af den canadiske forfatter Yann Martel fra 2001.

Eksterne henvisninger 
 

Amerikanske film fra 2012
Engelsksprogede film
Film instrueret af Ang Lee
Fantasyfilm fra USA
Dramafilm fra USA
Film baseret på bøger
Iron Sky

Iron Sky (finsk titel Rautataivas) er en finsk-tysk-australsk science fiction-komedie fra 2012 instrueret af Timo Vuorensola. Hovedrollerne spilles af Julia Dietze, Christopher Kirby og Götz Otto. Filmen handler om "rumnazister" som i 2018 kommer tilbage fra en hemmelig base på Månen for at generobre Jorden.

Verdenspremieren på Iron Sky fandt sted på Filmfestivalen i Berlin 11. februar 2012. I Danmark havde filmen biografpremiere 19. april samme år, efter pres fra sociale medier og fans.

Handling 

Filmen fortæller en kontrafaktisk historie om tyske nazister, som mod slutningen af Anden verdenskrig skal have gjort store fremskridt indenfor antigravitationsforskningen, og sendt rumskib til Månens bagside og etableret militærbasen Schwarze Sonne ("Sort sol") i Schrödingers månekrater. Nazisternes plan har været at bygge en slagkraftig rumflåde for at vende tilbage og erobre Jorden. Handlingen foregår i 2018 da rumnazisterne sætter planen i værk og angriber Jorden med et brag.

Rolleliste 
 Julia Dietze som Renate Richter
 Götz Otto som Klaus Adler
 Christopher Kirby som James Washington
 Tilo Prückner som Doktor Richter
 Udo Kier som Wolfgang Kortzfleisch
 Peta Sergeant som Vivian Wagner
 Stephanie Paul som USA's præsident (parodi på Sarah Palin)

Produktion 
Efter successen med lavbudgetfilmen Star Wreck: In the Pirkinning, ville det samme filmteam lave en ny film. Produktionen begyndte tidligt i 2006.

Iron Sky er en voldsom og fantasifuld eventyrfilm og actionkomedie med en mængde spektakulære digitale specialeffekter. Filmen har delvis retrodesign og leger med "gammeldags" flyvende tallerkener, luftskibe og tysk militæræstetik fra 2. verdenskrig.

Allerede før filmen var færdig, havde den en stor fanskare af tilhængere som også delvis bidrog til udviklingen af filmen.

Eksterne henvisninger 
 
 Officielle hjemmeside 

Film fra Finland
Film fra 2012
Tyske film fra 2012

Komediefilm fra Australien
Actionfilm
Eventyrfilm
Science fiction
Albert Leth

Albert Leth er navnet på flere personer:

 Albert Leth (politiker) (1795-1849) – dansk præst og politiker
 Albert Leth (skolemand) (1822-1884) – dansk skolemand (Albert Emil Leth)
Liberi

Liberi eller Livré er en uniform, der kan bæres fx af lakajer, tjenere, piccoloer og chauffører .
 
Udtrykket kommer af fransk livrée 'tjenerdragt', egentligt 'udleveret (dragt)'. Ordet er afledt af livrer 'udlevere' .

Livréfarver 
Lakajernes uniformer er i herskabets farver. Således er lakajer ved det danske hof klædt i Oldenborgernes røde og gule farver.

På engelsk anvender man ofte udtrykket livery for at beskrive de farver eller det farveskema som fx en virksomhed eller en idrætsforening benytter.

Eksterne links

Referencer 

Uniformer
Farver
Bjørn Bjørnholt

Bjørn Bjørnholt (født 25. februar 1945 i Esbjerg) er en dansk autodidakt kunstmaler, der er bosiddende i Småland i Sverige.

Værkerne er farverige, og er blevet sammenlignet med værker fra COBRA-sammenslutningen og udstillet i flere storbyer verden over samt store udsmykningsopgaver bag sig og er repræsenteret på flere museer.

Dekorationer 
 Nyhavn Hotel, København
 Bjurbäckskolan, Emmaboda
 EBA, Emmaboda
 Folktandvården, Emmaboda
 Kalmar Hospital
 Rönne & Lundgren P.K.A., København
 ATP, Hillerød
 Lyngby Handelshøjskole
 Nybro barselscentre

Repræsenteret 
 Kalmar amtsråd
 Kronoberg amtsråd
 Göteborg og Bohuslän amtsråd
 Stockholms amtsråd
 Statens Konstråd
 Kommunerne Nybro, Kalmar, Ronneby, Emmaboda, Växjö
 Saab Scania, Södertälje
 Kosta Boda, Kosta
 Volvo, Göteborg
 Semper AB, Mölnlycke, Göteborg
 Kalmar konstmuseum

Private Samlinger 
 Arturo Medici , Modena
 A. Mankoviz Collection , Stockholm
 Barnes INC. Corporation , USA
 Bastjilonen AB , Stockholm
 Bantjes Collection , Hamborg
 A. Mankoviz Collection , Paris
 Plougman & Vingtoft , Kbhn.
 De Deulin , Belgien

Litteratur 
 Ole Lindboe: Farvens fantasier (Bjørn Bjørnholt og maleriet), Artpage (2009)

Eksterne links 
 Omtale af Bjørn Bjørnholt  på galeries.ni 
 Omtale af Bjørn Bjørnholt på www.galleriuggerby.dk

Malere fra Danmark
Personer fra Esbjerg